JUMAL KÕNELEB
Teretulemast saatesarja "Jumal kõneleb".
Minu nimi on Jan Cedercreuz ja siin on minu armas naine Joy.
Oleme rääkinud palju sellest, milline Jumal on.
Meie südamesoov on, et sinagi õpiks Jumalat lähemalt tundma.
Eelmises osas rääkisime, kui oluline on
Jumalat tundma õppima asudes aluseks võtta Jumala Sõna.
Rääkisime sellest, kui oluline on juurduda Tema Sõnasse.
Soovides Tema tahet teada, tasub vaadata ja lugeda
Tema testamenti, mis on ilmutus Tema tahtest.
Tihti kuuleme ka kristlasi ütlemas, et Jumala tahe on ebaselge.
Siiski suurimates eluküsimustes on see täiesti selge.
Ta ilmutab seda meile oma Sõnas.
Sellest täna räägimegi.
Oleme rääkinud, et Jumal kõneleb, ja tahame seda rõhutada, et
Jumal on kõnelev Jumal.
Ta ei istu vaikides pilvepiiril ega jälgi inimkonna elu eemalt.
Ta tahab olla meie lähedal.
Ta tahab olla meiega kontaktis.
Ja Ta on piibli alguslehekülgedest alates rääkinud inimestega.
Ta rääkis kohe Aadama ja Eevaga, õnnistas neid ja ütles: "Teid saagu
palju ja olge viljakad, täitke maa ja alistage see enestele."
Seejärel rääkis ta Aadama ja Eeva lastega: Kaini ja Aabeliga.
Seejärel Moosesele ja Aabrahamile, prohvetitele ja siis Ta saatis
Jeesuse, kes rääkis inimeste ja jüngritega ja siis tuli
Püha Vaim ja rääkis apostlite kaudu inimestele.
Kogu see raamat on ümberjutustus sellest, mida Jumal on öelnud,
mida Ta on rääkinud.
Ja samuti sellest, et need inimesed kes on kuulnud tema häält, on
teinud selle järgi ning Jumal on kinnitanud oma Sõna.
Jumal on teinud, mida lubas.
See on vägev raamat.
See tõestab, et kui Jumal midagi ütleb, siis võib inimene seda
tõe pähe võtta, kuulata ja julgesti selle järgi teha.
Tema teeb, mida lubas.
Kui me vaid taipame, et saame elada koos Jumalaga ja usaldada
seda, mida Ta on ütelnud.
Psalmides öeldakse, et Tema Sõna on tules läbikatsustud.
See tähendab, et need inimesed on võtnud Sõna tõsiselt,
elanud selle järgi ja Jumal on teinud seda, mida lubas.
Üksainus Sõna Jumalalt võib muuta kogu inimese elu täielikult.
Meie oleme kogenud, et üksainus ilmutus Jumala Sõnast võib
muuta elu täiesti.
Jumala Sõnas on vägi.
Üheski teises raamatus ei ole sellist väge nagu Jumala Sõnas.
Kui esimest korda mõistsime, et Jumal tahab tervendada ja
et oleksime terved, et Jumal on hea ja ei soovi,
et oleksime haiged.
Ta soovib tervendada haigustest.
See muutis meie elu.
Olen olnud 12 aastat kristliku kooli direktor ega ole päevagi
haiguse tõttu töölt puudunud.
Jumal on hoolitsenud minu eest.
Üksainus Sõna Jumalalt võib muuta kogu su elu.
See on võimas varaait.
2.Timoteuse 3:16 ütleb Paulus:
"Kogu Pühakiri on Jumala sisendatud."
Kogu Pühakiri.
Mõelda vaid, Kõikvõimas Jumal on loonud Taeva ja maa ja minu.
Milline tarkus!
Võime ju nõustuda, et Jumal on tark.
Kui üldse keegi on tark, siis igatahes Jumal on. Jah.
Kas Tema jutt on tark?
Kas võin usaldada, et Tema kõne on mõistlik?
Piibel kirjutab:
"Kogu Pühakiri on Jumala sisendatud ja kasulik õpetamiseks,"
- see õpetab meid.
Vägev, et Jumal tahab meid õpetada! Õpetada selles elus.
Kasulik noomimiseks -
kui loen ja Sõna tõmbab mu tähelepanu ja puudutab südant,
näiteks armastusest lugemine lõikab minu südamesse,
ja ma märkan, et seda sa, Joy, veel ei oska õieti.
See noomib heal viisil ning ma võin juhinduda selle järgi ning
see muudab mu sisemust.
See muudab mu isiksust.
Muudab mu mõttemaailma ja minu suhtumist sinusse näiteks.
See on elav Sõna, mis muudab ja ehitab meid.
Noomimiseks, parandamiseks, kasvatamiseks õiguses,
et Jumala inimene oleks varustatud ja valmis igale heale teole.
Jumala imeline tahe on rääkida meiega, aidata meid
Ta tahab meile oma tahet ilmutada, Ta ei taha vaikida oma mõtetest.
Ta tahab meile rääkida oma mõtetest ja plaanidest. Ta soovib meid
kogu aeg juhatada, parandada, noomida ja näidata õiget teed.
Õppides kuulama Püha Vaimu häält otse südames ja Piibli sõnades,
leiame õige tee ja suuna.
See on vägev, imeline ja innustab mind väga!
Iga kord. Just!
Vabastav on, et ei pea käima teadmatuses Jumala tahte kohta.
Jumal on oma tahte Sõnas ilmutanud.
Meie oleme vajanud tarkust tervendamisküsimuses ja
majanduslikes asjades.
Sinul võib olla teisi asju: probleeme inimsuhetes vms.
Sõna toob tõe läbi vabaduse ja aitab igas elu olukorras.
Jeesus ütleb: Matteuse 7:24
"Igaüks nüüd, kes neid mu sõnu kuuleb ja teeb nende järele,
on võrreldav mõistliku mehega, kes ehitas oma koja kaljule."
Kui me ehitame oma elu Sõna peale, sellele jumalikule igavesele tõele,
siis on ka meie elu igavene.
Kindlasti soovid sinagi selles ebakindlas maailmas ehitada oma
elu alusele, mis püsib.
Vaata mis Jeesus pärast seda ütles:
Mt.7:25 "Ja ränk sadu tuli ja tulid vetevoolud, ja tuuled puhusid ja
sööstsid vastu seda koda; aga ta ei langenud,
sest tema alus oli rajatud kaljule."
See innustab mind ja oleme seda näinud ka meie rahaasjades -
nendest räägime edaspidi.
Miski ei kõiguta su elu, kui ehitad selle Sõna peale.
See käib Jumala tundmise juurde.
Oleme seda Joyga korduvalt kogenud.
Kuigi on olnud kitsikusi ja raskeid olukordi. Sõna on tõde.
Ükskõik mis tunne on ja kuidas asjad näivad, selle peal seistes,
osutub Sõna ikkagi tõeks. Selle peal võib seista.
Siis on su elu püsival alusel.
Julgustan sind Sõna lugema. Õpi Jumalat tundma, lugedes Sõna.
Tema tahet, mis on Tema Sõnas ilmutatud ja mis on igavene.
See on tõesti tules läbi katsustud.
Taavet ütleb psalmis 112:
"Halleluuja! Õnnis on mees, kes kardab Jehoovat,
kellele väga meeldivad ta käsud!"
Kes armastab Piiblit ja neid sõnu, tahab õppida neid ja loeb,
on õnnis.
Ta ei karda õnnetuse sõnumit, tema süda on kindel,"
teises tõlkes: tasane.
See sobib mulle, sest minu tunded on vahel nagu ameerika mäed,
aga see Sõna muudab mu sisemust ja minu süda saab tasaseks.
Ta loodab Issanda peale. Tema süda on toetatud, ta ei karda.
See on vägev kui Jumala Sõna pääseb mu südamesse sisse.
Püha Vaim teeb selle elavaks ning ma panen tähele, et see
räägib minule ja on tõde!
See muudab mu südant, mu süda muutub kindlaks ja julgeks.
Ka minusugune ebatasane ja ebakindel saab kindlamaks ja julgemaks.
Mis sa arvad?
Kindlasti tugevam ja julgem. Ja ka tasasem.
Me mõlemad oleme muutunud.
Me teeme nüüd väikse pausi.
Näed ekraanil kirjakohti.
Julgustme sind vaikseks jääma ja neid lugema, võta need vastu
ja lase minna südamesse.
Võta need tõena vastu. Mõtiskle nende üle.
Märkad, et neis on vägi, mis aitab edasi minna.
JUMAL KÕNELEB
Heebrealastele 13:8 "Jeesus Kristus on sama eile ja täna ja igavesti."
Psalmid 119:89 "Igavesti, Issand, jääb püsima sinu sõna taevas."
Psalmid 89:36 "Ma olen korra vandunud
oma pühaduse juures, tõesti, ma ei valeta Taavetile."
Jeremija 1:12:"Ja Issand ütles mulle: "Sa oled õigesti näinud,
sest ma olen valvas oma sõna teoks tegema."
Kas polnud imelised sõnad?
Otse Jumalalt sulle.
Kõik, mida Jumal on oma Sõnasse kirjutanud, on meile mõeldud.
See raamat pole kirjutatud kellelegi suvalisele,
vaid see on sulle ja mulle.
Jumal räägib meiega oma Sõna kaudu ja Püha Vaim teeb selle elavaks
ning selles on Jumala süda ja hing.
Igavikulised sõnad.
Igaüks meist võib julgesti võtta neid lohutuse ja julgustuse sõnu,
kõike, mis siin on ja mida sa vajad.
Võid võtta need oma ellu vastu. Julgustuse ja lohutusena.
Ülesehitamiseks ja usu kasvamiseks.
Ka need sõnad, mida täna ekraanil nägid, kui need kõnetasid sind,
siis pea need meeles. Halleluuja!
Lase neil sinule rääkida, võta need vastu, sest see on elav Sõna.
Nagu Joy ütles - need sõnad muudavad meie elu.
Üksainus sõna Jumalalt võib muuta ka sinu elu täielikult.
Kui vaid võtad selle vastu.
Meie elus on mitu korda nii olnud.
Oleme pidanud sellest Sõnast kinni kõigist olukordadest hoolimata
ja oma tunnetele vaatamata.
Oleme otsekui selle küljes rippunud ja näinud, et see toimib.
See on tõepoolest tõsi, nagu Jeesus evangeeliumis ütles.
Isa, sinu sõna on tõde.
Halleluuja!
Õpetussõnad 4:20 on kirjas
"Mu poeg (tütar), pane tähele mu sõnu." - Issand ütleb: "Kuula!"
Ta tahab, et me kuulaksime.
Jeesuski ütles sageli jüngritele: "Kellel kõrvad on see kuulgu!"
Ta tahtis öelda: Kuula! Kuula, mida ma ütlen!
"Pööra oma kõrv mu kõnede poole!
Ära kaota neid enesel silmist, hoia need oma südames.
Jumala sõnad on eluks sellele, kes need leiab,
ja terviseks kogu ta ihule."
Jumala Sõnas on elu selle jaoks, kes need leiab.
Pealegi ravim.
Piibel ütleb sama 5. Moosese 28:1: "Kui sa tõesti kuulad Issanda, oma
Jumala häält ja pead tema käske, mis ma täna sulle annan,
siis tõstab sind Issand, su Jumal,
kõrgemaks kõigist rahvaist maa peal."
Ja see piiblikoht jätkub sellega, kuidas Jumala õnnistus voolab
sellise inimese üle, kes kuulab Issanda häält.
Oleme rääkinud, et võime kuulda Jumala häält otse oma südames,
aga ka Piibel on Jumala hääl, Jumala kõne sulle ja mulle.
Julgustuseks, lohutuseks ja juhatamiseks, et võiksime oma elus
hüljata selle, mis on meile kahjulik ja keskenduda sellele,
mis kannab meie elus head vilja. Oleme seda tõesti näinud.
Kord korra järel- tervise, rahaasjade, inimsuhete alal.
Igal alal, millest siin juttu on.
Piibel käsitleb kõiki eluvaldkondi hällist hauani ja kõike,
mis sinna vahele jääb.
Firma juhtimine või mis iganes, milles vajad tarkust.
Piiblis leidub tarkust ja kui me järgime Tema sõna, võime me
kõiges olla edukad, kõik õnnestub ja leiame õige tegutsemisviisi.
Oleme seda tähele pannud.
Kas tooksime mõne näite?
Räägi näiteks mõni terviseteemaline.
Me oleme Janiga kasvanud kodudes, kus ei usutud Jumalasse,
ega räägitud vaimsetest asjadest üldsegi.
Minu vanaema oli usklik, aga me polnud kunagi kuulnud, et
Jumal tervendaks haigustest.
Tulime usule ja läksime ühele koosolekule.
Mäletan, et seal tunnistas üks koduperenaine,
kolme väikese lapse ema.
Ta rääkis, kuidas liivakasti juures laste mänguväljakul
kurtis üks ema põlvevalu.
See tunnistav ema oli küsinud, kas ta võib panna käed teise peale,
öeldes: Jeesus on sama eile, täna ja igavesti ning Ta on lubanud, et
kui paneme käed haigete peale, saavad haiged terveks.
Ta sai loa, pani käe teise ema põlve peale, palvetas Jeesuse nimel
usupalve ja põlv sai terveks.
Ma olin täitsa ehmunud. Kuidas nii? See ei või tõsi olla!
Ometi ma nägin seda ema, esmalt seda, et ta oli tavaline,
mitte millegi poolest minust erilisem, ja ma nägin tema ehtsust.
Mõistsin, et ta räägib nüüd tõtt.
See innustas mind.
Mõtlesin, kui see on juhtunud kasvõi ühele ja tavalisele
kodusele emale, siis võib see juhtuda ka minule.
Hakkasin uurima Piiblit, lugema, lugema ja kuulama ja leidsin
loomulikult lehekülje teise järel, kus Jeesus tervendas haigeid!
Ühes peatükis ja teises, kogu aeg, kuhu iganes Ta läks.
Ta tervendas kogu aeg kõik haiged.
Ma ei teadnud sellest kuigi palju aga hakkasin palvetama.
Mäletan, et meie Miiro oli siis ehk aastane. Pidevalt kõrvapõletikus
või kõhutõves, jooksime arstide vahet.
See oli hirmus.
Kui Miiro jäi kõrvapõletikku, otsustasin palvetada.
Laps virises ja sügas kõrva ja ma mõtlesin, et võin
hommikuni oodata. Kui siis pole terve, läheme arstile, sest
me ei taha last piinata.
Laps ei pea kannatama!
Palvetasin öö läbi igat moodi.
Jeesus tervenda! Jeesus tervenda! Ma usun, et Sa tervendad!
Jeesuse nimel! Jeesus! Jeesus!
Tundus, et midagi ei juhtu.
Kella nelja paiku öösel olime mõlemad väsinud omadega läbi.
Mulle tuli meelde kirjakoht Piiblis:
"Issand mina usun, aita mind mu uskmatuses!"
Sel hetkel laskus Püha Vaim meie elutuppa ja ma teadsin, et nüüd
on see laps terve.
Ta uinus, mina uinusin. Me magasime hommikuni.
Hommikul olid lapse põsed normaalsed, ei punetanud,
silmad ei olnud palavikuläikesed, ta mängis ja oli rõõmus.
Sellest algas uus seiklus.
Sellest alates tervendas Jumal igast haigusest ja õpetas meile,
et seistes Tema Sõna peal,
võttes Tema Sõna tervendamisest tõe pähe ja rääkides neid sõnu,
tuleb usk südamesse ja usu kaudu tervenemine. Sellest me jätkame,
aga see on reaalsus meie elus.
Ma olen seejärel tervenenud astmast õietolmuallergiast, kassiallergiast
raskest pärilikust haigusest, mille nimi on pneumatooraks, mis tekitab
kopsudesse auke. Hirmus haigus.
Sellest olen täiesti tervenenud. Igast gripiviirusest samuti.
Ka meie lapsed on seda sama õppinud ja teavad, mida teha, kui haigus
püüab tulla ja nad paranevad.
Mõtle, kuidas elu võib muutuda kui võtad Sõna tõsiselt,
lapsemeelselt ja hakkad selle järgi elama.
See on tõeline jumalatundmine!
Nagu ükski meist täiskasvanuist ei taha, et ta laps oleks haige,
ei soovi mitte ükski terve mõistusega vanem
oma lapsele haigust. Nõnda ei soovi ka Isa.
Tema on meist veel parem.
Loomulik, et Taevaisa tahab, et me püsiksime terved. Ta tahab
hoolitseda meie eest, et püsiksime ja oleksime terved.
See ei tähenda, et meil poleks võitlemist. On olnud
võitlemist ja sümptome, aga usk võidab selle maailma.
Piibel ütleb, nagu Joy just viitas sellele, kust usk tuleb,
see tuleb kuulmisest.
Mille kuulmisest? Kristuse Sõna kuulmisest.
Piibel ütleb: "Usk tuleb kuuldust, aga kuuldu Jumala sõna kaudu."
Jumala Sõna on see, mis meis sünnitab usku ja usk võidab kõik
olukorrad. Sama oleme pannud tähele rahaasjades.
Olukordades, mis on täiesti võimatud, 12 aastat usus olles
pole sageli olnud üldse raha ja oleme toetunud kirjas
filiplastele 4:19 öeldule:"Küll minu Jumal täidab kõik minu vajadused
oma rikkust mööda."
Jumal on lubanud täita kõik meie vajadused, kui me Teda otsime.
Sellest räägime edaspidi veel.
Oleme märganud seda korduvalt, kui ripume Sõna küljes sellele
vaatamata, et arvel on 0 eurot, ja rahakotis on vaid tühjus.
Seistes Sõna peal ja usaldades Jumalat ja Tema Sõna ja lubadusi,
on tulnud äkitselt postkasti ümbrik, millel vaid kala märk
ja sees just see summa raha, mida palvetasime,
kontole on tulnud palutud summa, erinevaid imesi päevast päeva.
Toidukotte on toodud ja meile on üks isik mitu korda helistanud
ja kutsunud meid poodi ja lubanud maksta vajalike ostude eest.
Kord-korra järel on Jumal näidanud, et Tema Sõna on tõde.
Tema Sõna peal seistes, olukordadele ja tunnetele vaatamata, see võidab,
sest see on igavene tõde.
Soovime sind innustada ja julgustada - õpi tundma Jumalat!
Loe ja toetu Tema Sõnale heas ja halvas ja sa märkad,
et saad tugevamaks ja õpid Jumalat veel sügavamalt tundma.
Sa saad tugevamaks. Halleluuja! - Vägev!
Palvetame lõpetuseks:
Tänu Taevane Isa, et õnnistad igat vaatajat. Palume, et Sinu
Sõna saab elavaks kõigile.
Igaüks, kes otsib Sind ja Sinu tarkust oma elualadel,
tänu, et Sina juhatad tõe sisse
Piibli kaudu, kristliku kirjanduse kaudu, kuidas tahes Sa juhatadki,
keegi ei pea elama teadmatuses.
Igaüks saab leida abi, tõe erinevates olukordades
ja kasvada selles ja haarata kinni Sinu sõnast.
Tee oma Sõna elavaks!
Tänu, et Sinu Sõna on kalju, mis peab vastu millele tahes
ja millal tahes. Jeesuse nimel. Aamen.
Kui soovid toetada TV7 Eesti kanali tööd, võid toetada meid annetusega.
Swedbank 221048388411 SEB 10220109461019
Kui toetad, siis saad ise õnnistatud, sest Piibel ütleb:
"Andke, siis teile antakse." Aitäh! Ole õnnistatud!
Tõlge: Meeli Martin